Տոլստոյի հրապարակ (Դոնի Ռոստով)

Տոլստոյի հրապարակ (), Ռուսաստանի Դոնի Ռոստով քաղաքի հրապարակներից մեկը, որը գտնվում է Պրոլետարսկի շրջանում։

Տոլստոյի հրապարակը Դոնի Ռոստով քաղաքի չորս հրապարակներից մեկն է, որոնք շրջապատում են Նախիջևանի շուկան։ Հարակից Ազատության հրապարակից այն ձգվում է հյուսիսարևմտյան ուղղությամբ մինչև 26-րդ գիծ փողոցը, նրա երկարությունը 350 մետր է։ Նախիջևանի շուկայի շուրջը տեղակայված են նաև Կարլ Մարքսի հրապարակը և Բազարնայա հրապարակը։

Պատմություն 

Մինչև 1908 թվականը հրապարակը կոչվում էր Պոլիցեյսկայա (Ոստիկանական), 1908 թվականից մինչ օրս այն կրում է Լև Նիկոլաևիչ Տոլստոյի անունը և այդպես է կոչվել Նոր Նախիջևանի քաղաքային դումայի նախաձեռնությամբ՝ նշանավոր գրողի ութսունամյակի պատվին։

Հրապարակում եղել է Սուրբ Ալեքսանդր Նևսկի եկեղեցին՝ ուղղափառ տաճար, որը կառուցվել էր 1896 թվականին և ոչնչացվել 1937 թվականին։

Տեսարժան վայրեր 

Հրապարակում գտնվում են.

 Հայկական Սուրբ Հարություն եկեղեցի  (թիվ 2B)
 Տուն, որտեղ 1915-1920 թվականներին ապրել է նկարիչ Հմայակ Արծաթպանյանը (թիվ 3)
 Անդրիաս Կողբեթլիևի եկամտաբեր տուն (նաև վերաբերում է Ազատության հրապարակին)

Տոլստոյի հրապարակի և Կարլ Մարքսի հրապարակի միջև գտնվում է պուրակ, որտեղ վառվում է Հավերժական կրակ և կանգնած է հայազգի ըմբշամարտիկ, օլիմպիական չեմպիոն (2000 թվական, Սիդնեյ) Վարդերես Սամուրղաշևի արձանը։

Ծանոթագրություններ

Արտաին հղումներ 
 Выявленные памятники, находящиеся на учёте в Администрации Ростовской области

Դոնի Ռոստովի հրապարակներ
Փողոցներ այբբենական կարգով